wickkiey/tamil-wikipedia-chunked huggingface dataset:
# அச்சல்கஞ்சு தொடருந்து நிலையம்

அச்சல்கஞ்சு தொடருந்து நிலையம், இந்திய மாநிலமான உத்தரப் பிரதேசத்தின் உன்னாவு மாவட்டத்திலுள்ள அச்சல்கஞ்சில் உள்ளது.
# அச்சல்கஞ்சு தொடருந்து நிலையம்

## தொடர்வண்டிகள்

இங்கு நின்று செல்லும் வண்டிகள்.
- கான்பூர் - பிரயாக் பயணியர் வண்டி
- உஞ்சகார் விரைவுவண்டி
- ரே பரேலி - கான்பூர் பயணியர் வண்டி
# பத்து பகாட் மாவட்டம்

(*பத்து பகாட் எனும் பெயரில் பத்து பகாட் மாவட்டம்; பத்து பகாட் நகரம் என இரு இடங்கள் உள்ளன.*)  
**பத்து பகாட் மாவட்டம்** என்பது (மலாய்: *Daerah Batu Pahat*; ஆங்கிலம்: *Batu Pahat District*; சீனம்: 峇株巴辖县) மலேசியா, ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன. இதன் தலைநகரம் பண்டார் பெங்காரம் (*Bandar Penggaram*) எனும் பத்து பகாட் நகரம்.  
இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது.
# பத்து பகாட் மாவட்டம்

## வரலாறு

பத்து பகாட் என்றால் மலாய் மொழியில் உளியால் செதுக்கப்பட்ட கல் என பொருள்படும். ஒரு கற்சுரங்கத்தில் இருந்த ஒரு கல்லில் இருந்து இந்தப் பெயர் தோன்றி இருக்கலாம் என்றும் சொல்லப் படுகிறது. இது குறித்து பல கோட்பாடுகள் உள்ளன.
# பத்து பகாட் மாவட்டம்

## வரலாறு

### மலாக்கா மீது சயாமியர் படையெடுப்பு

1456-ஆம் ஆண்டில், சயாமிய இராணுவம், மலாக்காவைத் தாக்குவதற்கு களம் இறங்கியது. சயாமிய இராணுவத்திற்குக் கடல்படைத் தளபதி அவி டி சூ (*Admiral Awi Di Chu*) என்பவர் தலைமை தாங்கினார்.  
சயாமிய இராணுவத்தால் மலாக்காவைத் தாக்க முடியவில்லை. பின்வாங்கிய நிலையில் கடலோர கிராமமான கம்போங் மினியாக் பெக்கு எனும் இடத்தில் தண்ணீர் பெறுவதற்கு முகாமிட்டது.  
அங்கே ஒரு பெரிய கற்பாறை. அந்தக் கற்பாறையில் ஒரு சிறிய குழி. அதில் சிறிதளவு நீர் இருந்து இருக்கிறது. மேலும் நீர் கிடைக்கும் எனும் ஆர்வத்தில் கூர்மையான உளிகளைக் கொண்டு குழியை அகலமாகத் தோண்டி இருக்கிறார்கள்.
# பத்து பகாட் மாவட்டம்

## வரலாறு

### ஆ பாமோசா கருங்கல் பாறைகள்

இந்த நிகழ்ச்சியின் அடிப்படையில் அந்த இடத்திற்கு பத்து பகாட் எனும் பெயர் வந்து இருக்கலாம் என்று சொல்லப் படுகிறது. அந்தக் கற்பாறை, ஒரு நினைவுச் சின்னமாக இன்றும் பத்து பகாட்டில் உள்ளது.  
பத்து பகாட் பெயரின் தோற்றத்திற்கான மற்றொரு சாத்தியமான விளக்கம் உள்ளது. மலாக்காவைக் கைப்பற்றிய பின்னர் போர்த்துகீசியர்கள், தங்களின் பாதுகாப்பிற்காக ஒரு பெரிய கோட்டையைக் கட்டத் தொடங்கினார்கள். அந்தக் கோட்டையின் பெயர் ஆ பாமோசா.  
அந்தக் கோட்டையைக் கட்டுவதற்கான கருங்கல் பாறைகள் பத்து பகாட் நதியின் முகத்துவாரத்தில் இருந்து எடுக்கப்பட்டவை ஆகும். ஆக அந்த வகையில் பத்து பகாட்டிற்குப் பெயர் வந்து இருக்கலாம் என்றும் சொல்லப் படுகிறது.
# பத்து பகாட் மாவட்டம்

## வரலாறு

### 1893-ஆம் ஆண்டில் பத்து பகாட்

முன்பு காலத்தில் உப்பு சேர்க்கப்பட்ட மீன்களுக்குப் பத்து பகாட் புகழ்பெற்ற இடமாக விளங்கியது. அதனால் முன்பு இந்த நகரம் பண்டார் பெங்காராம் (*Bandar Penggaram*) என்று அழைக்கப்பட்டது. அதாவது "உப்பு தயாரிப்பாளர்களின் நகரம்" என்று பொருள்.  
1893-ஆம் ஆண்டில், ஜொகூர் சுல்தான் அபுபாக்கரின் கட்டளையின் பேரில் தற்போதைய நகரத்தை டத்தோ பெந்தாரா லுவார் முகமட் சல்லே பெராங் (*Dato' Bentara Luar, Mohamed Salleh bin Perang*) என்பவர் நிறுவினார்.
# பத்து பகாட் மாவட்டம்

## வரலாறு

### மலாயா அவசரகாலத்தில் பிஜி நாட்டுக் காலாட்படை

1952 முதல் 1956 வரை மலாயா அவசரகாலத்தில் பொதுநலவாய (காமன்வெல்த்) படைகளின் ஒரு பகுதியாக பிஜி நாட்டைச் சேர்ந்த தரைப்படை (*1Bn Fiji Infantry Regiment*) இங்குதான் இருப்பிடமாகக் கொண்டு செயல்பட்டு வந்தது.  
அந்தப் படைப் பிரிவில் 1,600 இராணுவ வீரர்கள் இருந்தார்கள். ஜொகூர், மலாக்கா மாநிலப் பகுதிகளைப் பாதுகாப்பதில் சிறப்பான பங்களிப்பு வழங்கி உள்ளார்கள்.
# பத்து பகாட் மாவட்டம்

## வரலாறு

### பத்து பகாட் வரலாற்றில் ஒரு சோக நாள்

அண்மைய பத்து பகாட் வரலாற்றில், 1980 அக்டோபர் 16-ஆம் தேதி ஓர் இரத்தக்களரி நாளாகக் குறிக்கப் படுகிறது. அன்று காலை 9:30 மணியளவில் நடந்த நிகழ்ச்சி. முகமட் நசீர் இசுமாயில் என்பவரின் தலைமையில், 20 முசுலிம் தீவிரவாதிகள், பத்து பகாட் காவல் நிலையத்திற்குள் வீச்சு அரிவாள்களுடன் நுழைந்தார்கள்.  
காவல் நிலையத்தில் இருந்த 23 காவல் அதிகாரிகளையும்; பொதுமக்களையும் வெட்டி காயப் படுத்தினார்கள். இந்தத் துர்நிகழ்ச்சியில் தீவிரவாதிகள் 8 பேரைப் காவல் அதிகாரிகள் சுட்டுக் கொன்றார்கள். தாக்குதலின் நோக்கம் இன்று வரையிலும் முழுமையாகத் தெரியவில்லை.  
பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.
# பத்து பகாட் மாவட்டம்

## மக்கள் தொகை புள்ளிவிவரங்கள்

பத்து பகாட் மாவட்டத்தின் மக்கள் தொகை ஏறக்குறைய 398,014. இதில் 2000-ஆம் ஆண்டில் மக்கள் தொகை வளர்ச்சி விழுக்காடு 1.55% ஆகும். அதிக மக்கள் தொகை கொண்ட முக்கிம் சிம்பாங் கானான் ஆகும். இதன் மக்கள் தொகை: 311,862. குறைந்த மக்கள் தொகை கொண்ட முக்கிம் பாகன். அதன் மக்கள் தொகை: 4,692.  
மலாய்க்காரர்கள் பெரும்பான்மையினர் (51%); சீனர்கள் மிகப்பெரிய சிறுபான்மையினர் (46%); மலேசிய இந்தியர்கள் (3%). இசுலாம், பௌத்தம், தாவோயிசம், கன்பூசியம், கிறிஸ்தவம் மற்றும் இந்து மதம் ஆகியவை முக்கிய மதங்கள்.
# பத்து பகாட் மாவட்டம்

## 400-க்கும் மேற்பட்ட சீனக் கோயில்கள்

இந்த மாவட்டத்தில் சீன மக்கள் தொகை அதிகம். அதன் காரணமாக பத்து பகாட்டில் 400-க்கும் மேற்பட்ட சீனக் கோயில்கள் உள்ளன. ஒரு சில கோயில்கள் ஒரு நூற்றாண்டுக்கும் மேலானவை. இவற்றுள் பல கோயில்கள் பிரபலமான சுற்றுலாத் தலங்களாக மாறியுள்ளன.  
பக்தர்கள் பலரும் மற்றும் சுற்றுலாப் பயணிகளும் இந்தக் கோயில்களைப் பார்க்க வருகின்றனர். இது ஒரு வகையில் உள்ளூர்ப் பொருளாதாரத்தின் ஒரு முக்கிய அங்கமாகவும் மாறியுள்ளது.  
இங்குள்ள சோங் லோங் கோங் கோயில் (*Chong Long Gong Temple*) 1864-ஆம் ஆண்டில் நிறுவப்பட்டது. இந்தக் கோயில் பக்தர்களின் பிரபலமான சுற்றுலா தலங்களில் ஒன்றாக விளங்குகிறது.
# அச்சல்பூர்

**அச்சல்பூர்**, இந்திய மாநிலமான மகாராஷ்டிராவின் அமராவதி மாவட்டத்தில் உள்ளது..
# அச்சல்பூர்

## அரசியல்

இது அச்சல்பூர் சட்டமன்றத் தொகுதிக்கும், அமராவதி மக்களவைத் தொகுதிக்கும் உட்பட்டது.
# அச்சல்பூர்

## போக்குவரத்து

இங்கிருந்து நாக்பூர், மும்பை, புனே, சீரடி, நாசிக், ஜால்னாஅமராவதி, யவதமாள், அகோலா, அவுரங்காபாத், ஜல்கான், இந்தோர், ஜபல்பூர், பர்பணி, போபால், பேதுல், புர்ஹான்பூர் போன்ற ஊர்களுக்கு பேருந்துகள் இயக்கப்படுகின்றன.
# அபோஹர் தொடருந்து நிலையம்

அபோஹர் தொடருந்து நிலையம், இந்திய மாநிலமான பஞ்சாபின் பாசில்கா மாவட்டத்திலுள்ள அபோஹரில் உள்ளது.
# அபோஹர் தொடருந்து நிலையம்

## தொடர்வண்டிகள்

இங்கு நின்று செல்லும் வண்டிகள்.
- லால்கர் சந்திப்பு - அபோஹர் பயணியர் வண்டி
- அம்பாலா கண்டோன்மெண்ட் - ஸ்ரீ கங்காநகர் இண்டர்சிட்டி எக்ஸ்பிரஸ்
- ஸ்ரீ கங்காநகர் - தில்லி இண்டர்சிட்டி எக்ஸ்பிரஸ்
- பிரோஸ்பூர் கண்டோன்மெண்ட் - ஸ்ரீ கங்காநகர் இண்டர்சிட்டி எக்ஸ்பிரஸ்
# அஞ்சல் எழுதுபொருள்

**அஞ்சல் எழுதுபொருள்** என்பது, அஞ்சல்தலை அச்சிடப்பட்ட அல்லது அஞ்சல் சேவைக்கோ அது தொடர்பான வேறு தேவைக்கோ முற்கட்டணம் செலுத்தப்பட்டதற்கான குறிப்பு அச்சிடப்பட்ட கடித உறை, கடிதத்தாள், அஞ்சல் அட்டை, வான்கடிதத்தாள், சுற்றுத்தாள் போன்றவற்றுள் ஒன்றைக் குறிக்கும். ஆனாலும், அஞ்சல்தலை அச்சிடப்படாத அஞ்சல் அட்டைகள் இதற்குள் அடங்காது.
# அஞ்சல் எழுதுபொருள்

## வடிவமும் தோற்றமும்

பொதுவாக, அஞ்சல் எழுதுபொருட்கள், அஞ்சல்தலைகளைப் போலவே கையாளப்படுகின்றன. அவையும் அச்சிடப்பட்டுள்ள அஞ்சல் கட்டணத்தின் முகப் பெறுமானத்தில் அல்லது எழுதுபொருளின் செலவுக்கான கூடுதல் கட்டணத்துடன் அஞ்சல் அலுவலகத்திலேயே விற்கப்படுகின்றன. இது சில வேளைகளில் அரசாங்கத் தேவைகளுக்கு மட்டும் உருவாக்கப்பட்ட அரச அஞ்சலாக இருக்கக்கூடும். சில அஞ்சல் எழுதுபொருட்கள் தனிப்பட்டவர்களின் வேண்டுகோளுக்கு இணங்க அச்சிட்டு வழங்கப்படுவதும் உண்டு. இவ்வாறான சந்தர்ப்பங்களில், தனிப்பட்டவர்கள் அல்லது நிறுவனங்கள் கொடுக்கும் தாள்கள் அல்லது அட்டைகளில், அஞ்சல் நிர்வாகத்தின் ஒப்புதலுடல் கூடிய அடையாள முத்திரை அச்சிடப்படும்.
# அஞ்சல் எழுதுபொருள்

## சேகரித்தல்

பெரும்பாலான அஞ்சல் எழுதுபொருட்கள் முழுதாக, அதாவது முழு அட்டை, முழுத் தாள் அல்லது முழுக் கடித உறையாகவே சேகரிக்கப்படுகின்றன. 19ம் நூற்றாண்டில், அஞ்சல் எழுதுபொருளில் இருந்து அச்சிடப்பட்ட அடையாளத்தை மட்டும் வெட்டியெடுத்துச் சேகரிப்பது வழக்கமாக இருந்தது. இது கடித உறையை அல்லது எழுதுபொருளை அழித்துவிடுகிறது. இதனால், இவ்வாறு வெட்டியெடுத்த சேகரிப்புக்கள் எத்தகைய கடித உறையிலிருந்து வருகிறது என்பதை அறியமுடியாமல் போவதுடன், பல வேளைகளில் நீக்கல் முத்திரைகள் தொடர்பான தகவல்களும் கிடைக்காமல் போகின்றன.  
பல நாட்டுக்குரிய அஞ்சல்தலை விபரப் பட்டியல்கள் அஞ்சல் எழுதுபொருட்களையும் பட்டியலிடுகின்றன. அத்துடன் தனித்தனி நாடுகளுக்கான அஞ்சல் எழுதுபொருட்கள் குறித்த நூல்களும் வெளிவருகின்றன. தற்கால அஞ்சல் எழுதுபொருள் விபரப்பட்டியல்களில் முக்கியமானது, இக்கின்சு அன்ட் கேச்சு உலக அஞ்சல் எழுதுபொருள் விபரப்பட்டியல் (Higgins & Gage World Postal Stationery Catalog) ஆகும்.
# அஞ்சல் எழுதுபொருள்

## அஞ்சல் எழுதுபொருள் சமூகங்கள்

அஞ்சல் எழுதுபொருட்களைச் சேகரிப்பவர்கள் வேறுநாடுகளில் உள்ள அஞ்சல் எழுதுபொருள் சமூகங்களையோ ஆய்வுக் குழுக்களையோ தொடர்புகொள்ள முடியும். இவ்வாறான சமூகங்கள் தகவல்களையும், வெளியீடுகளையும், வழிகாட்டல்களையும் ஆர்வமுள்ளவர்களுக்கு வழங்குகின்றன.
# கௌரவர்கள் (திரைப்படம்)

**கௌரவர்கள்** என்பது 2010ஆவது ஆண்டில் சஞ்சய் ராம் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ் முதன்மை கதாப்பாத்திரத்தில் நடித்திருந்தார். இப்படத்திற்கு தினா இசையமைத்திருந்தார். 2010 அக்டோபர் 15 அன்று வெளியான இத்திரைப்படம் எதிர்பார்த்த அளவிற்கு வரவேற்பு பெறவில்லை. வணிக ரீதியாகவும் இது தோல்வித் திரைப்படமாக அமைந்தது.
# கௌரவர்கள் (திரைப்படம்)

## நடிகர்கள்

- சத்யராஜ் - தொண்டைமான்
- விக்னேஷ் - கணேசன்
- மோனிகா - பூங்கொடி
- ரஞ்சித்
- பானு சந்தர் - பகவான்
- யுவராணி
- ரமேஷ் கண்ணா
- அழகன் தமிழ்மணி
- குயிலி
- சிறீகலா
# உலகளாவிய வலைச் சேர்த்தியம்

**உலகளாவிய வலைச் சேர்த்தியம் **(World Wide Web Consortium, W3C), உலகளாவிய வலை<nowiki/>க்கான முதன்மையான பன்னாட்டு செந்தரமாக்க நிறுவனம் ஆகும்.  
திம் பேர்னேர்சு-லீ நிறுவி வழிநடத்தி வரும் இச்சேர்த்தியம், உலகளாவிய வலைக்குச் செந்தரங்களை உருவாக்குவதற்கு என்றே முழு நேரப் பணியாளர்களைக் கொண்ட பல்வேறு உறுப்பு நிறுவனங்களால் ஆனது. ஆகத்து 11, 2015 நிலவரப்படி, உலகளாவிய வலைச் சேர்த்தியத்தில் 391 உறுப்பினர்கள் இருந்தனர்.  
செந்தரம் உருவாக்கும் பணி தவிர, உலகளாவிய வலைச் சேர்த்தியம் அது தொடர்பான கல்வி, பரப்புரை, மென்பொருள் உருவாக்கம் மற்றும் உலகளாவிய வலை தொடர்பான உரையாடல்களுக்கான திறந்த மன்றமாகவும் திகழ்கிறது.
# திருக்குளுத்தி

**திருக்குளுத்தி** அல்லது *குளிர்த்தி* என்பது கிழக்கிலங்கையின் அம்மன் ஆலயங்களில், குறிப்பாக கண்ணகி அம்மன் ஆலயச் சடங்குகளின் இறுதி நிகழ்வாகும். குளுத்தியிலேயே அம்மன் ஆலயச் சடங்கு நிறைவுறுவதால், சடங்கு காலம் முழுவதையும் "திருக்குளுத்தி உற்சவம்" என்று அழைப்பர்.
# திருக்குளுத்தி

## பெயர்க் காரணம்

குளுத்தி என்பது "குளிர்த்தி" என்ற செவ்வழக்கின் திரிந்த வடிவம் ஆகும். மதுரையை எரித்த பின்னும் சீற்றம் தணியாதிருக்கும் கண்ணகியின் கோபத்தைத் தணித்து, அவளைக் குளிர்விக்கும் சடங்கே "குளிர்த்தி" ஆகின்றது.
# திருக்குளுத்தி

## காலம்

திருக்குளுத்திச் சடங்கு காலம், ஆலயத்துக்காலயம் வேறுபடுகின்றது. 3, 5, 7, 9 போன்ற ஒற்றைப்படை நாட்களிலேயே இச்சடங்கு நடத்தப்படுவது வழக்கம். வைகாசி மாதத்திலேயே திருக்குளுத்தி இடம்பெற்றாலும், ஆலய மரபைப் பொறுத்து, வைகாசிப் பூரணை, வைகாசித் திங்கட்கிழமை என்று இருவேறு நாட்களில் குளுத்தி இடம்பெறுவதுண்டு.
# திருக்குளுத்தி

## மரபுகள்

பொதுவாக, குளுத்தி காலம் முழுவதும், அம்மன் ஆலயங்களில் கண்ணகியம்மையின் வாழ்க்கையைச் சொல்லும் கண்ணகி வழக்குரை காவியம் பாடப்படும். சில ஆலயங்களில் அம்மன் திருவீதியுலாவும் ஊர்வலமும் கூட நடத்தப்படுவதுண்டு. கண்ணகி - கோவலன் திருமணத்தைப் பாடும் "கலியாணப்படிப்பு" பகுதி வழக்குரையில் வரும்போது, "கலியாணக்கால் நாட்டல்" எனும் சடங்கு நடத்தப்படும். தெரிந்தெடுக்கப்பட்ட வேம்பு அல்லது பூவரசிலிருந்து பெறப்படும் தடிமனான கிளை, சேலை முதலியவற்றால் அலங்கரிக்கப்பட்டு, ஊர்வலமாக எடுத்து வரப்பட்டு, ஆலய முன்றலில் நாட்டப்படும். சடங்கின் இறுதிநாளிலேயே திருக்குளுத்திச் சடங்கு இடம்பெறும்.
# அஞ்சல்தலையிட்ட கடித உறை

**அஞ்சல்தலையிட்ட கடித உறை** (Stamped envelope) என்பது, அஞ்சல் சேவைக்கான முன்கட்டணம் செலுத்தப்பட்டதைக் குறிக்கும், அச்சிட்ட அல்லது புடைப்புருவ அடையாள முத்திரைகளுடன் கூடிய கடித உறையாகும். இது ஒரு வகையான அஞ்சல் எழுதுபொருள் ஆகும்.
# அஞ்சல்தலையிட்ட கடித உறை

## சேகரிப்பு

முத்திரையிட்ட கடித உறை சேகரிப்போர், என்னென்ன உறைகள் வெளியிடப்பட்டன என்று அறிந்துகொள்வதற்கு விபரப்பட்டியல்களைப் பயன்படுத்துகின்றனர். சியெக்பிரைட் ஆச்சர் என்பவரே, எல்லா நாடுகளிலும் வெளியிடப்பட்ட அஞ்சல்தலையிட்ட கடித உறை உட்பட்ட அஞ்சல் எழுதுபொருட்களை முதன் முதலில் விரிவாக ஆவணப்படுத்த முயன்றவராவார். இதைத் தொடர்ந்து ஏறத்தாழ 40 ஆண்டுகளுக்குப் பின்னர் இக்கின்சு அன்ட் கேச்சு உலக அஞ்சல் எழுதுபொருள் விபரப்பட்டியல் வெளியானது. தற்போது காலங்கடந்த ஒன்றாகிவிட்டபோதும், இது இப்போதும் மேற்கோள் காட்டப்பட்டு வருகிறது. இதில் எல்லா நாட்டுத் தகவல்களும் இருப்பதும், இதற்குப் பின்னர் இது போன்ற விரிவான விபரப்பட்டியல் எதுவும் வெளிவராமையும் இதற்கு முக்கிய காரணங்கள்.
# அசோக் சிங்கால்

**அசோக் சிங்கால்** (Ashok Singhal) (பிறப்பு: 1926), அகில உலக இந்து அமைப்பான விசுவ இந்து பரிசத்தின் தலைவராக 2011 முடிய இருபதாண்டுகள் செயல்பட்டவர். உடல் நலக்குறைவால் பதவி விலகிய சிங்காலுக்குப் பின்னர் பிரவீன் தொகாடியா தலைவராக செயல்படுகிறார்.
# அசோக் சிங்கால்

## வாழ்க்கை

ஆக்ராவில் பிறந்த சிங்காலின் தந்தை ஒரு அரசு அலுவலர்
பனாரசு இந்து பல்கலைக்கழகத்தில் 1950இல் உலோகவியல் பொறியியல் பட்டம் பெற்றவர்.
1942 முதல் ராஷ்டிரிய சுயம்சேவாக் சங்கத்துடன் தொடர்புடையவர். பட்டம் பெற்ற பின்னர் ஆர் எஸ் எஸ் முழுநேர பிரச்சாரகராக மாறியவர். தில்லி மற்றும் அரியானா மாநில மண்டல பிரச்சாரகராக செயல்பட்டவர். 1980ஆம் ஆண்டில் விசுவ இந்து பரிசத்தின் இணைச்செயலராகவும், 1984ஆம் ஆண்டில் செயலராகவும் பதவி வகித்த சிங்கால் பின்னர் விசுவ இந்து பரிசத்தின் தலைவராக 2011 முடிய செயல்பட்டார். ராம ஜென்மபூமி அறக்கட்டளை துவக்கி ராம ஜென்மபூமியில் மீண்டும் ராமர் கோயில் கட்டும் பணியில் தொடர்ந்து ஈடுபட்டவர்.
# கிழக்கு ஆல்பூர்க், வெர்மண்டு

**கிழக்கு ஆல்பூர்க்**ஐக்கிய அமெரிக்கா நாட்டின் வெர்மான்ட் மாநிலத்தைச் சேர்ந்த ஒரு குடியிருப்புப் பகுதியாகும். ஆல்பூர்க் சந்தி எனவும் அழைக்கப்படும் இது கிராண்ட ஐசிலின் உள்ள ஒரு மனிதக் குடியிருப்பு ஆகும். இது நியு இங்கிலாந்து மத்திய இரயில் தடத்திற்கும், கனேடிய தேசிய நெடுஞ்சாலைக்கும் இடைப்பட்ட பகுதியில் அமைந்திருக்கின்றது.<div></div>
# சகோதரன் அய்யப்பன்

**சகோதரன் அய்யப்பன்** (21 ஆகஸ்ட் 1889 - 6 மார்ச் 1968 ) கேரள மாநிலத்தில் வாழ்ந்த சீர்திருத்தவாதியாவார். இவர் ஸ்ரீ நாராயண குருவை வெளிப்படையாக விமர்சித்துப் பின்பற்றுபவர்களில் ஒருவராக இருந்துள்ளார். இவர் வைப்பீன் தீவில் உள்ள செறாயில் பிறந்தார். அவர் செறாயில், 1917 ஆம் ஆண்டு ஒரு சமபந்தி உணவிற்கு ஏற்பாடு செய்துள்ளார். அவர் சகோதர சங்கம் என்றொரு அமைப்பை உருவாக்கினார்.
# சகோதரன் அய்யப்பன்

## நினைவிடங்கள்

- சகோதரன் ஐயப்பன் சிலை. மகாத்மா காந்தி சாலை, கொச்சி, கேரளா, இந்தியா.
- சகோதரன் ஐயப்பன் ஸ்மாரகம் (SNDP) யோகம் கல்லூரி. கொன்னி, பத்தனம்திட்டா மாவட்டம், கேரளா, இந்தியா. 1995இல் துவங்கப்பட்டது.
- சகோதரன் ஐயப்பன் ஸ்மாரகம் (சகோதரன் நினைவு உயர்நிலை பள்ளி). செறாயி, கேரளா, இந்தியா.
- சகோதரன் ஐயப்பன் நினைவு பயிற்சி கல்லூரி. புத்தேன்காவு புதொட்டா .
- சகோதரன் பவனம் (சகோதரன் ஐயப்பன் பிறப்பிடமாக), எளிம்ஜம்குளம், செறாயி, எர்ணாகுளம்
# புசிங்கன் ஊகான்

புசிங்கன் ஊகான் (ஊகான் மீதமைந்திருக்கும் புசிங்கன்) என்றழைக்கப்படும் புசிங்கன் நகரம் சுவிஸ் நாட்டின் *சாபவ்சன்* அல்லது *ஷஃப்ஹௌசன்* மண்டலத்தால் சூழப்பட்டு அமைந்திருக்கும் ஒரு ஜெர்மனி நாட்டின் நகரம் ஆகும். இந்நகரத்தின் தெற்கில் ஊகான் மலைத்தொடர் அமைந்திருக்கின்றது. இந்நகரத்தின் மொத்த மக்கள் தொகை 1450 பேர் ஆகும். 19-ம் நூற்றாண்டிலிருந்தே இந்நகரம் ஜெர்மன் நாட்டிலிருந்து தனியே அமைந்திருக்கின்றது. ஜெர்மன் நாட்டின் பெருநிலத்தையும் இந்த நகரத்தையும் இடையில் 700 மீட்டர் அகலமான சுவிஸ் நாட்டின் டாபிளிங் கிராமம் பிரிக்கின்றது.  
புசிங்கன் நகரம் ஜெர்மனி நாட்டின் கொன்ஸ்டான்ஸ் மாவட்டத்தின் ஒரு பகுதியாக ஆட்சி செய்யப்பட்டு வருகின்றது. ஆனால் அதே சமயம் வணிகம் சார்ந்த நடவடிக்கைகள் மட்டும் லீக்டன்ஸ்டைன் சிற்றரசு, இத்தாலியின் கம்போன் இத்தாலியா ஆட்சிப் பகுதியைப் போலவே சுவிஸ் சுங்க விலக்குப் பகுதிகளுக்குள் இணைக்கப்பட்டு இருக்கின்றது. ஜெர்மனியும், சுவிட்சர்லாந்தும் கடந்த 2008/09 ஆம் ஆண்டில் செங்கான் ஒப்பந்தம் செய்து கொண்ட பிறகு, எவ்வித எல்லைக் கட்டுப்பாடுகளும் நடைமுறையில் பின்பற்றப்படுவதில்லை என்பதும் குறிப்பிடத்தக்கது.  
ஜெர்மனி மற்றும் சுவிட்சர்லாந்து மக்கள் அதிகம் வருகை தரும் ஒரு சுற்றுலாப் பகுதியாக புசிங்கன் விளங்குகின்றது. குறிப்பாக ஊகான் மலைப்பகுதிகள் கேளிக்கை விளையாட்டுகளில் ஈடுபட பலரும் வருவதுண்டு. இந்த நகரத்தில் புகழ்பெற்ற விவிலியக் கல்லூரியான ஐரோப்பிய நாசரானி கல்லூரியும் அமைந்திருக்கின்றது.
# கவீந்திரன் கோடீசுவரன்

**அரியநாயகம் கவீந்திரன் கோடீசுவரன்** (*Ariyanayagam Kaveenthiran Kodeeswaran*, **ரொபின்** எனவும் அழைக்கப்படுகிறார், பிறப்பு:28 மே 1971) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
# கவீந்திரன் கோடீசுவரன்

## அரசியல் வாழ்க்கை

இலங்கையின் கிழக்கு மாகாணம் அக்கரைப்பற்றைச் சேர்ந்த கோடீசுவரன் தமிழீழ விடுதலை இயக்கத்தின் உறுப்பினர் ஆவார். இவர் தமிழ்த் தேசியக் கூட்டமைப்பு வேட்பாளராக 2015 நாடாளுமன்றத் தேர்தலில் அம்பாறை மாவட்டத்தில் போட்டியிட்டு 17,779 விருப்பு வாக்குகள் பெற்று நாடாளுமன்றத்திற்கு முதன் முறையாகத் தெரிவு செய்யப்பட்டார். இவர் தமிழ்த் தேசியக் கூட்டமைப்பு வேட்பாளராக 2020 நாடாளுமன்றத் தேர்தலில் அம்பாறை மாவட்டத்தில் போட்டியிட்டு தெரிவு செய்யப்படவில்லை. பின்னர் இவர் இலங்கைத் தமிழரசுக் கட்சி வேட்பாளராக 2024 நாடாளுமன்றத் தேர்தலில் அம்பாறை மாவட்டத்தில் போட்டியிட்டு 11,962 விருப்பு வாக்குகள் பெற்று நாடாளுமன்றத்திற்கு இரண்டாவது முறையாகத் தெரிவு செய்யப்பட்டார்.  
**கவீந்திரன் கோடீசுவரனின் தேர்தல் வரலாறு**  
| 2015 நாடாளுமன்றம் | அம்பாறை மாவட்டம் | இலங்கைத் தமிழரசுக் கட்சி | தமிழ்த் தேசியக் கூட்டமைப்பு | align= |  |
| --- | --- | --- | --- | --- | --- |
| 2020 நாடாளுமன்றம் | அம்பாறை மாவட்டம் | இலங்கைத் தமிழரசுக் கட்சி | தமிழ்த் தேசியக் கூட்டமைப்பு | align= |  |
| 2024 நாடாளுமன்றம் | அம்பாறை மாவட்டம் | இலங்கைத் தமிழரசுக் கட்சி | <>-</> | align= | } |
# பூசை

- பூசை (இந்து), இந்து சமய வழிபாட்டு முறை
- பூசை (கத்தோலிக்கம்), கத்தோலிக்க திருச்சபையின் நற்கருணை கொண்டாட்டம்
- பூசை (பௌத்தம்), பௌத்த சமய வழிபாட்டு முறை  
- பூசைக் கிரியைகள், இந்து சமய ஆலயங்களில் செய்யப்படும் உபசாரங்கள்
- பலத்த அடி, பேச்சு வழக்கு
# ச. வியாழேந்திரன்

**சதாசிவம் வியாழேந்திரன்** (பிறப்பு: 25 சூலை 1993) இலங்கைத் தமிழ் அரசியல்வாதியும், நாடாளுமன்ற உறுப்பினரும், இராசாங்க அமைச்சரும் ஆவார்.
# ச. வியாழேந்திரன்

## ஆரம்ப வாழ்க்கை

வியாழேந்திரன் செங்கலடி வெப்பவெட்டுவான் அரசினர் தமிழ்ப் பாடசாலையிலும், ஏறாவூர் தமிழ் மகா வித்தியாலயத்திலும் கல்வி கற்றார். பின்னர் கிழக்குப் பல்கலைக்கழகத்தில் இளங்கலைப் பட்டம் பெற்றார். ஆசிரியராகப் பணியாற்றும் இவர் 2015 நாடாளுமன்றத் தேர்தலில் புளொட் கட்சியின் சார்பில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டு 39,321 விருப்பு வாக்குகள் பெற்று நாடாளுமன்றத்திற்கு முதன் முறையாகத் தெரிவு செய்யப்பட்டார்.  
2018 இலங்கை அரசியலமைப்பு நெருக்கடியின் போது, 2018 அக்டோபர் 26 இல் இலங்கை அரசுத்தலைவர் மைத்திரிபால சிறிசேன ஐதேக தலைவர் பிரதமர் ரணில் விக்கிரமசிங்கவை பதவியில் இருந்து அகற்றி, முன்னாள் அரசுத்தலைவர் மகிந்த ராசபக்சவை பிரதமராக அறிவித்தார். இதனை அடுத்து ராசபக்ச தனது பெரும்பான்மையை நாடாளுமன்றத்தில் நிரூபிக்க வேண்டிய கட்டாயம் ஏற்பட்டது. தமிழ்த் தேசியக் கூட்டமைப்பு ராசபக்சவின் தெரிவிற்கு எதிர்ப்புத் தெரிவித்த நிலையில், வியாழேந்திரன் ஆளும் ஐக்கிய மக்கள் சுதந்திரக் கூட்டணிக்கு ஆதரவளித்தார். இவருக்கு 2018 நவம்பர் 2 இல் ராசபக்சவின் அமைச்சரவையில் கிழக்கு மாகாண அபிவிருத்திக்கான பிரதி அமைச்சர் பதவி வழங்கப்பட்டது. 2018 நவம்பர் 14 இல் மகிந்த ராசபக்ச அரசிற்கு எதிரான நம்பிக்கையில்லாப் பிரேரணை நிறைவேற்றப்பட்டதை அடுத்து இவர் பதவி இழந்தார்.  
வியாழேந்திரன் 2020 நாடாளுமன்றத் தேர்தலில் மகிந்த ராசபக்ச தலைமையிலான பொதுசன முன்னணியின் வேட்பாளராக மட்டக்களப்பு மாவட்டத்தில் போட்டியிட்டு 22,218 விருப்பு வாக்குகள் பெற்று நாடாளுமன்றத்திற்கு மீண்டும் தெரிவு செய்யப்பட்டார். இவருக்கு ராசபக்சவின் அமைச்சரவையில் தபால் சேவைகள், வெகுசன ஊடக, தொழில் அபிவிருத்தி இராசாங்க அமைச்சர் பதவி வழங்கப்பட்டது. அமைச்சர் பதவியை 2020 ஆகத்து 12 இல் பொறுப்பேற்றுக் கொண்டார்.
# ச. வியாழேந்திரன்

## தேர்தல் வரலாறு

**சதாசிவம் வியாழேந்திரனின் தேர்தல் வரலாறு**  
| 2015 நாடாளுமன்றம் | மட்டக்களப்பு மாவட்டம் | தமிழீழ மக்கள் விடுதலைக் கழகம் | தமிழ்த் தேசியக் கூட்டமைப்பு | align= | **தெரிவு** |
| --- | --- | --- | --- | --- | --- |
| 2020 நாடாளுமன்றம் | மட்டக்களப்பு மாவட்டம் | இலங்கை பொதுசன முன்னணி | align= | **தெரிவு** | } |
# உருபீடியம் ஐதரசன் சல்பேட்டு

**ருபீடியம் ஐதரசன் சல்பேட்டு** *(Rubidium hydrogen sulfate)* என்பது RbHSO4 என்ற மூலக்கூற்று வாய்ப்பாடு கொண்ட கந்தக அமிலத்தினுடைய ருபீடியம் உப்பு ஆகும்.
# உருபீடியம் ஐதரசன் சல்பேட்டு

## தொகுப்பு முறையில் தயாரிப்பு

ருபீடியம் இரு சல்பேட்டுடன் விகிதச்சமநிலை அளவுகளில் ஈரப்பதமற்ற சூழலில் தண்ணீர் சேர்க்கப்பட்டால் ருபீடியம் ஐதரசன் சல்பேட்டு உண்டாகிறது  
<math>\mathrm{Rb_2S_2O_7 + H_2O \longrightarrow 2\ RbHSO_4}</math>.  
சோடியம் சல்பேட்டுடன் பொட்டாசியம் சல்பேட்டு சேர்ப்பது போன்ற மற்றொரு முறையும் இதற்காகப் பின்பற்றப்படுகிறது. இவ்வினைக்கு ருபீடியம் குளோரைடு மற்றும் சிறிதளவு சூடான கந்தக அமிலம் தேவைப்படுகிறது. வினையின் இறுதியில் சிறிதளவு ஐதரசன் குளோரைடும் உருவாகும்.  
<math>\mathrm{ H_2SO_4 + \ RbCl \longrightarrow\ RbHSO_4 + \ HCl}</math>
# உருபீடியம் ஐதரசன் சல்பேட்டு

## பண்புகள்

P21/n ஒற்றைசரிவு படிக அமைப்பைக் கொண்ட இது ஈரமுறிஞ்சும் ஒரு சேர்மமாகும். அணிக்கோவை மாறிலிகளின் மதிப்புகள் a = 1440 பை.மீ, b = 462,2 பை.மீ, c = 1436 பை.மீ மற்றும் β = 118,0° என்ற அளவுகளில் உள்ளது. ருபீடியம் ஐதரசன் சல்பேட்டு படிகங்கள் அமோனியம் ஐதரசன் சல்பேட்டு படிகங்களுடன் சமவுரு தோற்ற அமைப்பைக் கொண்டுள்ளன  
நிலையான உள்ளுறை வெப்பம் −1166 கியூ/மோல் பெற்றுள்ள இச்சேர்மம் தண்ணீரில் கரைந்துருகும் போது 15.62 கி.யூ/ மோல்
ஆற்றலை வெளிவிடுகிறது.  
மீண்டும் சூடு படுத்தும்போது இவ்வுருகல், ருபீடியம் இரு சல்பேட்டு மற்றும் தண்ணீராக மாற்றமடைகிறது:  
:<math>\mathrm{2\ RbHSO_4 \longrightarrow Rb_2S_2O_7 + H_2O}</math>  
பொட்டாசியம் மற்றும் சீசியம் உலோகங்கள் போல ருபீடியமும் மற்றொரு ஐதரசன் சல்பேட்டைக் Rb3H(SO4)2. கொண்டுள்ளது.
# மண்ணின் மைந்தன் (திரைப்படம்)

**மண்ணின் மைந்தன்** என்பது 2005ஆவது ஆண்டில் இராம நாராயணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சிபிராஜ், சுகா, ஆகியோர் முக்கிய கதாபாத்திரங்களிலும், சத்யராஜ் சிறப்புத் தோற்றத்திலும் நடித்த இத்திரைப்படத்தை, இதன் இயக்குநர் இராம நாராயணனே தயாரித்திருந்தார். இது 2004இல் வெளியான *யக்னம்* என்னும் தெலுங்குத் திரைப்படத்தின் மறுஆக்கமாகும். இத்திரைப்படத்திற்கு பரத்வாஜ் இசையமைத்திருந்தார். 2005 மார்ச் 4 அன்று வெளியான இத்திரைப்படம் எதிர்பார்த்த அளவிற்கு வரவேற்பை பெறவில்லை.
# அச்சல்தா தொடருந்து நிலையம்

அச்சல்தா தொடருந்து நிலையம், இந்திய மாநிலமான உத்தரப் பிரதேசத்தின் அவுரையா மாவட்டத்திலுள்ள அச்சல்தாவில் உள்ளது.
# அச்சல்தா தொடருந்து நிலையம்

## தொடர்வண்டிகள்

இங்கு நின்று செல்லும் வண்டிகளில் சில:
- அவாத் விரைவுவண்டி
- ஜார்க்கண்டு சுவர்ண ஜெயந்தி அதிவிரைவுவண்டி
- பீகார் சம்பர்க் கிராந்தி விரைவுவண்டி
- மகத் விரைவுவண்டி
- பூர்வா விரைவுவண்டி
- பிரயாக்ராஜ் விரைவுவண்டி
- சிவகங்கா விரைவுவண்டி
- விக்ரம்சீலா விரைவுவண்டி
- உஞ்சகார் விரைவுவண்டி
# வணக்கம் தலைவா

**வணக்கம் தலைவா** என்பது 2005ஆவது ஆண்டில் சக்தி பரமேசுவின் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில், சத்யராஜ், அப்பாஸ், சுசன், விவேக் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு தேவா இசையமைத்திருந்தார். 2005 திசம்பர் 22 அன்று வெளியான இத்திரைப்படம் எதிர்பார்த்த அளவிற்கு வரவேற்பை பெறவில்லை.
# வணக்கம் தலைவா

## நடிகர்கள்

- சத்யராஜ்- மாணிக்கமாக
- அப்பாஸ்- மனோவாக
- சூசன்- திவ்யாவாக
- பிரனிதி- ரம்யா
- விவேக் - ஆறுச்சாமி
- வெண்ணிற ஆடை மூர்த்தி
- நளினி
- ஷகீலா
# கடிதத்தாள்

அஞ்சலியலில் **கடிதத்தாள்** என்பது அஞ்சல் நிர்வாகம் ஒன்றினால் வெளியிடப்படுகின்ற ஒரு அஞ்சல் எழுதுபொருள் ஆகும். கடிதம் எழுதக்கூடிய இந்தத்தாளை உரிய முறைப்படி மடித்து ஒட்டி, தேவையானால் அரக்கினால் முத்திரையிட்டுக் கடித உறை பயன்படுத்தாமல் அஞ்சலில் அனுப்ப முடியும். 19ம் நூற்றாண்டின் நடுப்பகுதிக்கு முன் தாள்களில் கடிதங்களை எழுதி தாளின் எழுதப்படாத பின்பக்கம் வெளிப்புறம் வருமாறு மடித்து ஒட்டி வெளிப்பக்கத்தில் முகவரியை எழுதி அனுப்பும் வழக்கம் இருந்தது. அக்காலத்தில் கடிதப் பரிமாற்றங்களுக்குப் பயன்பட்ட இந்த முறையை அடியொற்றியே கடிதத்தாள் முறை உருவானது.  
கடிதத்தாள் என்பது, கடித உறைகள் பயன்பாட்டுக்கு வருவதற்கு முன்னர் பயன்பட்ட அஞ்சல்தலையிடப்படாத மடிப்புத்தாள் கடிதங்களையே குறித்தது. 19ம் நூற்றாண்டின் பின்பகுதிக்கு முன்னர் கடித உறைகள் பயன்பாட்டில் இருக்கவில்லை. பலநாடுகளில், கடித உறையையும் கூடுதல் தாளாகக் கருதிக் கட்டணம் அறவிடப்பட்டதால், அவ்வாறு அஞ்சல் அனுப்புவதற்கு கூடுதல் செலவானதே இதற்கான காரணம்.  
முன்கட்டணம் செலுத்தப்பட்ட கடிதத்தாள்கள், அஞ்சல்தலை அச்சிடப்பட்டு அல்லது வேறு அடையாளம் இடப்பட்டு அஞ்சல் நிர்வாகங்களால் வெளியிடப்படுவதால் அவை அஞ்சல் எழுதுபொருட்கள் ஆகின்றன. முன்கட்டணம் அறவிடப்படுவதைக் குறிக்கும் அஞ்சல்தலை அச்சிடப்படாத கடிதத்தாள்களைத் தனியார் நிறுவனங்களும் வெளியிடுவது உண்டு. இவ்வாறான கடிதத்தாள்களில் கடிதம் அனுப்பும்போது அஞ்சல்தலை ஒட்ட வேண்டும். பெரும்பாலான நாடுகளின் அஞ்சல் நிர்வாகங்கள் ஏதோவொரு கட்டத்தில் கடிதத்தாள்களை வெளியிட்டுள்ளன. ஆனாலும், இப்போது கடித உறைகளில் கடிதம் அனுப்புவதே விரும்பப்படுவதால், பெரும்பாலானவை இப்போது வான்கடிதத்தாள் தவிர்ந்த கடிதத்தாள்கள் வெளியிடுவதை நிறுத்திவிட்டன.
# கடிதத்தாள்

## வரலாறு

முதல் அஞ்சல் எழுதுபொருளான ஏகியூ கடிதத்தாள், வெனிசின் அடையாளச் சின்னம் அச்சிடப்பட்டு 1608 ஆம் ஆண்டில் வெளியிடப்பட்டது. 1790ல் லக்சம்பர்க் 25 சதமமீட்டர் கடிதத்தாளை வெளியிட்டது. 1712–1870 காலப்பகுதியில் பிரித்தானியச் செய்திப் பத்திரிகை வெளியீட்டாளர்கள் அரசாங்கம் வழங்கிய தாள்களில் வண்ண முத்திரைகளை அச்சிட்டனர். 1840ல் மல்ரெடி கடிதத்தாள்கள் வெளியிடப்படுவதற்கு இரண்டு ஆண்டுகளுக்கு முன்னர் ஆசுத்திரேலியா கடிதத்தாள்களை வெளியிட்டது. இக்காலத்தில் கடித உறைகள் மிக அரிதாகவே பயன்பட்டன. சிட்னி நகருக்குள் அஞ்சல் சேவைகளுக்கான முன்கட்டணத்துக்குச் சான்றாக மையிடாத புடைப்புருவ முத்திரையிட்ட கடிதத்தாள்களை நியூ சவுத் வேல்சு வெளியிட்டது.
# 6'2 (திரைப்படம்)

**6'2** என்பது வி. செந்தில் குமார் இயக்கத்தில் 2005ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், வடிவேலுவுடன் இணைந்து சுனிதா வர்மா (அறிமுக நடிகை) நடித்திருந்தார். இப்படத்திற்கு டி. இமான் இசையமைத்திருந்தார். 2005 மே 12 அன்று தமிழில் வெளியானது. பெரும்பாலும் சென்னை மற்றும் ஊட்டியில் படம் எடுக்கப்பட்டது. இத்திரைப்படம் பின்னர் தெலுங்கில் மொழிமாற்றம் செய்யப்பட்டு வெளிவந்தது.
# 6'2 (திரைப்படம்)

## நடிகர்கள்

- சத்யராஜ் - ஜேம்சு
- சுனிதா வர்மா - ஐசுவர்யா
- வடிவேலு - வொயிட்
- ரவீந்தர் - ராமமூர்த்தி
- ராஜ்கபூர் - சௌந்தர பாண்டியன்
- அஜய் ரத்னம் - கிருஷ்ணமூர்த்தி
- மனோபாலா
- வின்சென்ட் அசோகன்
# அச்னேரா சந்திப்பு

அச்னேரா சந்திப்பு தொடருந்து நிலையம், இந்திய மாநிலமான உத்தரப் பிரதேசத்தின் ஆக்ரா மாவட்டத்திலுள்ள அச்னேராவில் உள்ளது.
# அச்னேரா சந்திப்பு

## தொடர்வண்டிகள்

இங்கு நின்று செல்லும் வண்டிகள் சில.
- ஜெய்ப்பூர் - லக்னோ சந்திப்பு விரைவுவண்டி
- ராம்நகர் - பாந்திரா முனையம் விரைவுவண்டி
- அகமதாபாத் - கோரக்பூர் விரைவுவண்டி
- பரத்பூர் - காஸ்கஞ்சு பயணியர் வண்டி
- லக்னோ - அகமதாபாத் விரைவுவண்டி
- பிகானேர் - குவஹாத்தி விரைவுவண்டி
- பிரதாப் விரைவுவண்டி
- அஜ்மேர் - சியல்டா விரைவுவண்டி
- ஹவுரா - ஜோத்பூர் அதிவிரைவுவண்டி
- லக்னோ சந்திப்பு - ஜெய்ப்பூர் விரைவுவண்டி
# உருபீடியம் ஐதரைடு

**ருபீடியம் ஐதரைடு** *(Rubidium hydride)* என்பது RbH. என்ற மூலக்கூறு வாய்ப்பாடு கொண்ட ருபீடியத்தின் ஐதரைடு சேர்மம் ஆகும். ருபீடியம் உலோகத்தை ஐதரசன் வாயுவுடன் வினைபுரியச் செய்வதன் மூலம் ருபீடியம் ஐதரைடை தொகுப்பு முறையில் தயாரிக்கலாம். ஒரு காரவுலோகத்தின் ஐதரைடு என்ற முறையில் இச்சேர்மம் வலிமையற்ற ஆக்சிசனேற்றிகளுடன் அதி தீவிரமாக வினைபுரியும் தன்மை பெற்றுள்ளது. குளோரின் அல்லது புளோரின் உடன் ஏற்ற இறக்க வினையில் பங்கேற்று அதிகமான வெப்பத்தை வெளிவிடுகிறது. ருபீடியம் ஐதரைடு, தண்ணீர் மற்றும் காற்றுடன் அதிக நாட்டம் கொண்டு தீவிரமாக வினைபுரியும் என்பதால் இதை பத்திரமாக பாதுகாப்பதிலும் கவனம் செலுத்த வேண்டும்.
# சுயேட்சை எம். எல். ஏ.

**சுயேட்சை எம். எல். ஏ.** (*Suyetchai MLA*) என்பது 2006ஆவது ஆண்டில் குரு தனபால் இயக்கத்தில் வெளியான ஒரு இந்தியத் தமிழ் அரசியல் திரைப்படமாகும். சத்யராஜ், கவுண்டமணி, மந்த்ரா, அபிதா ஆகியோர் முக்கிய கதாபாத்திரங்களில் நடித்திருந்தனர். சபேஷ் முரளியின் இசையில் உருவான இத்திரைப்படம் நீண்ட தாமதத்திற்கு பிறகு 2006 மே 5 அன்று வெளியானது.
# ஜோன் கொத்தலாவலை

**சேர் ஜோன் லயனல் கொத்தலாவலை** (*Sir John Lionel Kotelawala*, (; 4 ஏப்ரல் 1895 – 2 அக்டோபர் 1980) இலங்கைப் படைத்துறை அதிகாரியும், அரசியல்வாதியும் ஆவார். இவர் 1953 முதல் 1956 இலங்கையின் மூன்றாவது பிரதமராகப் பதவியில் இருந்தார்.
# ஜோன் கொத்தலாவலை

## ஆரம்ப வாழ்க்கை

ஜோன் கொத்தலாவலை ஒரு வளமிக்க குடும்பத்தில் பிறந்தவர். தந்தை ஜோன் கொத்தலாவலை (மூத்தவர்) இலங்கை காவல்துறை அதிகாரியாகப் பணியாற்றியவர். தாயார் அலீசு ஆட்டிகலை. ஜோன் 11 வயதாக இருக்கும் போது ஒரு கொலைக் குற்றச்சாட்டை அடுத்து தந்தை தற்கொலை செய்து கொண்டார். இதனை அடுத்து பௌத்தராக இருந்த தாயார் கிறித்தவத்துக்கு மதம் மாறினார். தமது நிலங்களையும் காரீய சுரங்கங்களையும் முறையாக மேலாண்மை செய்ததன் மூலம் அவர் பெரும் சொத்துக்களை ஈட்டினார். அவரது சமூக சேவைகளுக்காக அவருக்கு பிரித்தானிய அரசின் விருது கிடைத்தது.  
ஜோன் கொத்தலாவலை கொழும்பு றோயல் கல்லூரியில் கல்வி பயின்றார். 1915 ஆம் ஆண்டில் விடுதலைக்கு ஆதரவான சில நடவடிக்கைகளில் பங்குபற்றியமையால் பாடசாலையை விட்டு விலக நேரிட்டது. அதன் பின்னர் ஐரோப்பா சென்றார். முதலாம் உலகப் போர்க் காலத்தில் இங்கிலாந்திலும், பிரான்சிலும் ஐந்தாண்டுகள் வரை தங்கியிருந்தார். அக்காலத்தில் கேம்பிட்சுப் பல்கலைக்கழகத்தின் கிறைஸ்ட் சேர்ச் கல்லூரியில் வேளாண்மைத் துறையில் பட்டம் பெற்றார்.  
இளம் வயதில் துடுப்பாட்டம் உட்படப் பலவித விளையாட்டுகளிலும் ஈடுபாடு கொண்டிருந்தார். சிங்களம், ஆங்கிலம், பிரான்சிய மொழிகளில் பெரும் புலமை பெற்றிருந்தார். இலங்கை திரும்பிய அவர் தமது குடும்பத்தின் தோட்டங்களை நிருவகித்து வந்தார்.  
ஜோன் கொத்தலாவலை எஃபி டயசு பண்டாரநாயக்கா என்பவரைத் திருமணம் புரிந்து பின்னர் மணமுறிப்புப் பெற்றார்.
# வான்கடிதத்தாள்

**வான்கடிதத்தாள்** என்பது, வானஞ்சல் ஊடாக அனுப்புவதற்குரிய கடிதம் எழுதுவதற்கான மிக மெல்லிய, எடை குறைவான மடித்து ஒட்டும்வகையில் வடிவமைக்கப்பட்ட தாள் ஆகும். இதில் தனியான கடித உறை எதுவும் கிடையாது. சலுகைக் கட்டணத்தில் வெளிநாடுகளுக்கு அனுப்பப்படுவதால், இதற்குள் வேறு எதையும் வைத்து அனுப்புவதைப் பெரும்பாலான அஞ்சல் நிர்வாகங்கள் ஏற்றுக்கொள்வதில்லை. இவ்வாறு ஏதாவது பொருளை உள்ளே வைத்து அனுப்புவதால் ஏற்படக்கூடிய விளைவுகள் குறித்த எச்சரிக்கைகள் வான்கடிதத்தாளில் அச்சிடப்பட்டிருப்பது உண்டு.  
பெரும்பாலான வான்கடிதத்தாள்களில் முன்கட்டணம் செலுத்தப்பட்டதைக் காட்டும் அஞ்சல்தலை அச்சிடப்பட்டிருக்கும். இதனால் இது, அஞ்சல் எழுதுபொருள் எனக்கொள்ளப்படுவதற்கான தகுதியைப் பெறுகிறது. ஆனாலும், நியூசிலாந்து, சிம்பாப்வே, அயர்லாந்து போன்ர நாடுகள் வான்கடிதத்தாள்களை அச்சிட்ட அஞ்சல்தலை இல்லாமல் விற்கின்றன. இவ்வாறான அஞ்சல்தலை அச்சிடாத வான்கடிதத்தாள்களை அஞ்சல் நிர்வாகங்கள் மட்டுமன்றி தனியார் நிறுவனங்களும் வெளியிட முடியும். அனுப்புபவர்கள் தமது பெயரையும் முகவரியையும் பின்புறத்தில் எழுதவேண்டும்.
# வான்கடிதத்தாள்

## வரலாறு

வான்கடிதத்தாள்களின் பயன்பாடு இரண்டாம் உலகப் போர்க் காலத்திலேயே (1939-45) பெருமளவுக்குப் பிரபலமானது. அரச பொறியாளர்கள் பிரிவில், இராணுவ அஞ்சல் சேவையின் மத்திய கிழக்குப் பிரிவின் உதவி இயக்குனரக இருந்த லெப்டினன்ட் கர்னல் ஆர். ஈ. இவான்சு, வானஞ்சல் தேவைகளுக்காக 1/10 அவுன்சிலும் குறைந்த எடைகொண்ட கடித அட்டைகளையே பிரித்தானிய இராணுவம் பயன்படுத்த வேண்டும் என முன்மொழிந்தார். போருக்கான அரசாங்கச் செயலாளராக இருந்த சர் அந்தனி ஏடன், 1940ல் மத்திய கிழக்குக்கு வந்திருந்தபோது, அவரிடம் இவான்சு இந்த ஆலோசனையை முன்வைத்தார். அடுத்த ஆண்டு சனவரியில், ஏடன், மத்திய கிழக்குப் படையின் தலைமைத் தளபதியான ஆர்க்கிபால்ட் வேவெல், வேவெல்லின் முதல் ஏர்ல் அவர்களுக்கு இவான்சின் திட்டம்பற்றி எடுத்துரைத்தார்.
# மயில் சிலந்தி

**மயில் சிலந்தி** (peacock spider) என்பது ஒரு சிலந்தி வகையாகும். தாவும் சிலந்தி வகையில் மயில் சிலந்தியும் ஒன்று. மராடஸ் வோலன்ஸ் (Maratus volans) என்ற இனத்தை சார்ந்தது இவ்வகை சிலந்திகள். சிலந்தி வகைகளில் மிகவும் அழகான சிலந்தி மயில் சிலந்தி. இதன் அழகான நடனமே இதற்கு காரணப் பெயராக அமைந்தது.
நீலம் சிவப்பு மஞ்சள் பச்சை போன்ற நிறங்களை உடையது சிலந்தியின் முதுகுப் பகுதி. இனச் சேர்க்கைக்கு முன்பாக பெண் சிலந்தியை உடன்படச் செய்வதற்காக ஆண் சிலந்தி வயிற்றுப் பகுதியை உயர்த்தி தனது மூன்று ஜோடிக் கால்களையும் (கிரிக்கெட் மைதானத்தில் பார்வையாளர்களைக் குதூகலிக்க செய்ய ஆடும் பெண்கள் கைகளை உயர்த்தி கை தட்டி ஆடுவது போல) உயர்த்தி ஆடத் தொடங்கும். சில நேரங்களில் Bravo நடனமும் ஆடி அசத்த முயற்சி செய்யும். பெண் சிலந்திகளில் இந்த நிறங்கள் மிகவும் வெளிறிக் காணப்படும்.  
ஆண் சிலந்தியின் ஆட்டம் பிடிக்காமல் போனாலோ அல்லது பெண் சிலந்தி ஏற்கனவே கருவுற்று சினையாக இருந்தாலோ பெண் சிலந்தி அதன் மேல் தாவிச் சென்று கொன்று தின்று விடும். திறமையான ஒருசில ஆண் சிலந்திகள் வேகமாகத் தாவி தப்பித்து விடும். பெரும்பாலான நேரங்களில் சாவை சந்திக்க நேரிடும். சிறப்பாக ஆடி சேர்க்கைக்கு உடன்பட்ட பிறகு கூட கொன்று தின்றுவிடும் சிலந்திகளும் இந்த வகையில் உண்டு (Thornhill, 1984). பொதுவாக இந்த நடனம் ஐந்து நிமிடம் முதல் ஐம்பது நிமிடங்கள் வரை தொடரும். பெண் சிலந்தியானது தனது சந்ததியில் வரும் சிலந்திகள் மிகவும் அழகாகவும் ஆதிக்கம் மிக்கதாகவும் இருக்க வேண்டும் என்று விரும்புவதே ஆண் சிலந்திகளை அதிக நேரம் ஆடுவதைப் பார்த்து துன்புறுத்தக் காரணம் என்கின்றனர் பூச்சியியல் வல்லுநர்கள் (Bergstrom, 2012). சேர்கைக்காக உயிரை மாய்த்துக் கொள்ள தயாராக உள்ள ஆண் பூச்சிகள் தனது சந்ததி தன்னோடு நின்று விடக் கூடாது என்பதற்காகவும் இருக்கலாம் எனும் கூற்றும் உண்டு. இந்த சிலந்திகளால் மனிதனுக்கு எந்தவித ஆபத்தும் இல்லை.
# சென்னை எழும்பூர் - தஞ்சாவூர் முதன்மை வழித்தடம்

**சென்னை எழும்பூர் - தஞ்சாவூர் முதன்மை வழித்தடம்**, இந்திய மாநிலமான தமிழ்நாட்டிலுள்ள சென்னை எழும்பூரையும், தஞ்சாவூரையும் இணைக்கிறது. இது சென்னை - தஞ்சாவூர் - திருச்சிராப்பள்ளி வழித்தடத்தின் பகுதியாகும். இதன் கிளை தடங்கள்: செங்கல்பட்டு - அரக்கோணம், விழுப்புரம் - பாண்டிச்சேரி, கடலூர் துறைமுகம் - விருத்தாச்சலம், மயிலாடுதுறை - திருவாரூர் ஆகியன. இந்த வழித்தடம் தென்னக இரயில்வேயின் வரம்புக்குள் உள்ளது.
# மாரி (திரைப்படம்)

***மாரி*** (*Maari*) என்பது 2015இல் வெளிவந்த ஓர் அதிரடி நகைச்சுவைத் தமிழ்த் திரைப்படம் ஆகும். பாலாசி மோகன் இத்திரைப்படத்தை எழுதி, இயக்கியுள்ளார். இத்திரைப்படத்தில் தனுஷ், காசல் அகர்வால் ஆகியோர் முதன்மைக் கதைமாந்தர்களாக நடித்துள்ளனர். மேஜிக் ப்ரேம்ஸ், உவொண்டர்பார் பிலிம்ஸ் ஆகிய நிறுவனங்கள் இணைந்து இத்திரைப்படத்தை ஆக்கியுள்ளன. திரைப்படத்திற்கான இசையை அனிருத் இரவிச்சந்தர் வழங்கியுள்ளதுடன், ஓம் பிரகாசு ஒளிப்பதிவு செய்துள்ளார். 2015 சூலை 17ஆம் நாள் மாரி வெளிவந்தது.
# மாரி (திரைப்படம்)

## உற்பத்தி

### முன் தயாரிப்பு

லிஸ்டின் ஸ்டீபன் மற்றும் ராதிகாவின் தயாரிப்பு நிறுவனம் மற்றும் இயக்குநர் பாலாஜி மோகன் ஆகியோருக்கு இடையேயான ஒத்துழைப்பு ஜனவரி 2014 இன் தொடக்கத்தில் முதலில் வெளியிடப்பட்டது, தனுஷ் மற்றும் காஜல் அகர்வால் ஆகியோர் "காதல் பொழுதுபோக்கு" படத்தின் ஒரு பகுதியாக ஒப்பந்தம் செய்யப்பட்டனர். படத்தின் இணைத் தயாரிப்பாளர். ஒரே ஷாட்டை இரண்டு முறை படமாக்குவது மற்றும் இரண்டிலும் அதே ஆற்றலைத் தக்கவைத்துக்கொள்வது கடினமாக இருந்ததால், தனது முந்தைய முயற்சிகளைப் போல இந்தப் படம் இருமொழியாக இருக்கக்கூடாது என்று மோகன் விரும்பினார். மார்ச் 2014 இல் ஒரு நேர்காணலில் அவர் தனுஷிடம் ஒரு வரியை விவரித்ததாகவும், யாருடைய சம்மதத்தின் பேரில், வாயை மூடி பேசவும் (2014) வெளியான பிறகு முழு ஸ்கிரிப்டை உருவாக்குவதாகவும் கூறினார், மேலும் இந்த படம் "கண்டிப்பாக காதல் கதையாக இருக்காது" என்றும் கூறினார். .தனுஷ் ஆகஸ்ட் 2014 இன் தொடக்கத்தில் இந்த திட்டம் அதன் தயாரிப்புக்கு முந்தைய நிலையில் இருப்பதாக கூறினார். மோகனுடன் வாயை மூடி பேசும் படத்திற்காக பணியாற்றவிருந்த அனிருத் ரவிச்சந்தர் படத்தின் இசையமைப்பாளராக தேர்ந்தெடுக்கப்பட்டார், இது வுண்டர்பார் பிலிம்ஸுடன் அவர் ஐந்தாவது ஒத்துழைப்பைக் குறிக்கிறது. ஓம் பிரகாஷ் ஒளிப்பதிவு செய்ய, ஏ. ஸ்ரீகர் பிரசாத்தின் உதவியாளரான பிரசன்னா படத்தின் எடிட்டராக ஒப்பந்தம் செய்யப்பட்டார். படத்தின் கலை இயக்குநராக விஜய் முருகன் ஒப்பந்தம் செய்யப்பட்டார். நவம்பர் 7, 2014 அன்று, படத்திற்கு மாரி என்று பெயரிடப்பட்டுள்ளதாக மோகன் அறிவித்தார்.  
இப்படத்தில் தனுஷ் வட-மெட்ராஸில் வசிக்கும் தையல்காரராக முதலில் வதந்தி பரவியது. பின்னர் அவர் உள்ளூர் சேரி தலைவனாகக் காணப்படுவார் என்றும், அதற்காக அவர் மெட்ராஸ் உச்சரிப்பில் பேசுவார் என்றும் படத்தின் யூனிட்டுக்கு நெருக்கமான வட்டாரங்கள் தெரிவித்தன ஆடுகளம் (2011) படத்தில் நடித்தார், அங்கு அவர் சேவல் சண்டையை கையாளும் நபராக காணப்பட்டார். பொல்லாதவன் (2007) படத்தில் தனுஷுடன் இணைந்து பணியாற்றவிருந்த காஜல் அகர்வால், தெலுங்கு சினிமாவில் காலூன்ற விரும்பிய தனுஷின் வற்புறுத்தலின் பேரில் நடித்தார். அங்குள்ள அகர்வாலின் நட்சத்திர அந்தஸ்தைப் பெற்றுள்ளார்.படத்தின் படப்பிடிப்பின் போது புறாக்களுடன் தனக்கு ஏற்பட்ட அனுபவங்களால் பறவைகள் மீதான பயத்தை போக்கியதாக அவர் ஒரு பேட்டியில் கூறினார். காஜல் அகர்வால் படத்தின் ஆரம்ப கட்டத் தயாரிப்பின் போது ஒப்பந்தம் செய்யப்பட்டாலும், நவம்பர் 2014 இல் படப்பிடிப்பில் சேர்ந்தார். .வாயை மூடி பேசவும் படத்தில் நடித்தவர்களில் ஒருவரான ரோபோ ஷங்கர் ஒரு முக்கிய வேடத்தில் ஒப்பந்தம் செய்யப்பட்டார். பின்னணிப் பாடகர் விஜய் யேசுதாஸ் 2014 டிசம்பரில் தமிழ் சினிமாவில் நடிகராக அறிமுகமாகி அணியில் சேர்ந்தார். பிப்ரவரி 2015 இறுதியில் அவர் கூறினார் அவர் ஒரு போலீஸ் அதிகாரி வேடத்தில் நடிக்கிறார். அனிருத் படத்தில் ஒரு சிறப்புத் தோற்றத்தில் நடித்தார் மற்றும் மார்ச் 2015 நடுப்பகுதியில் அதன் செட்டில் சேர்ந்தார்.
# மாரி (திரைப்படம்)

## உற்பத்தி

### படப்பிடிப்பு

சென்னை தி.நகரில் 4 நவம்பர் 2014 அன்று முதன்மை புகைப்படம் எடுத்தல் தொடங்கியது. படத்தின் இரண்டாவது ஷெட்யூல் 25 நவம்பர் 2014 அன்று தொடங்கியது. டிசம்பர் 11 அன்று படத்தின் 20 நாட்களுக்குள் ஒரு மாண்டேஜ் பாடல் உட்பட படப்பிடிப்பு நடந்தது. சென்னை வளசரவாக்கத்தில் ஒரு சிறப்பு செட் அமைக்கப்பட்டது. 23 டிசம்பர் 2014 முதல் 20 நாட்கள் தொடர்ந்து ஒரு பாடல் மற்றும் ஒரு சண்டைக் காட்சி உட்பட படத்தின் சில பகுதிகள் படமாக்கப்பட்டன.  
8 ஜனவரி 2015க்குள், படத்தின் பாதி படப்பிடிப்பு நிறைவடைந்தது, அதில் இரண்டு பாடல்களும் அடங்கும். படக்குழு இரண்டு குறுகிய கால அட்டவணைகளை, ஒன்று பொங்கலுக்கு முன்பும், ஒன்று ஜனவரி 20, 2015 அன்று 5 நாட்களுக்கும் திட்டமிட்டது. பிப்ரவரி 2015 தொடக்கத்தில் டிரிப்ளிகேனில் உள்ள ஒரு மார்க்கெட் பகுதியில் படப்பிடிப்பு தொடர்ந்தது, மேலும் படத்தின் முக்கிய பகுதிகளை படமாக்க சென்னையில் இதே போன்ற செட் அமைக்கப்பட்டது. நான்கு மாதங்களில் 21 பிப்ரவரி 2015 க்குள் படப்பிடிப்பு முடிவடைந்தது. 20% படப்பிடிப்பு எஞ்சியுள்ளது என்பது பின்னர் தெரிந்தது, படத்தின் கடைசி ஷெட்யூலை படமாக்க படத்தின் குழு தூத்துக்குடி துறைமுகத்திற்கு புறப்பட்டது. "தாரா லோக்கல் பாய்ஸ்" பாடல் தனுஷ் மற்றும் அனிருத் மார்ச் 2015 நடுப்பகுதியில் சுடப்பட்டார். தனுஷ் தனது டுவிட்டர் பக்கத்தின் மூலம் 15 மார்ச் 2015 அன்று முதன்மை புகைப்படம் எடுத்ததை உறுதிப்படுத்தினார்.
# மாரி (திரைப்படம்)

## வெளியீடு

இப்படம் ரம்ஜான் பண்டிகையுடன் 17 ஜூலை 2015 அன்று வெளியிட திட்டமிடப்பட்டது. பாகுபலி: தி பிகினிங் வெளியான போதிலும், அதன் முதல் நாளில் சென்னையில் 294 திரைகளிலும், தமிழ்நாட்டில் 600 திரைகளிலும் மிகப்பெரிய திறப்பு விழா நடந்தது. வெளியானது, வேலையில்லா பட்டதாரிக்குப் பிறகு, பாக்ஸ் ஆபிஸில் மிகப்பெரிய ஓப்பனிங்கைப் பெற்ற தனுஷ் நடித்த இரண்டாவது படம்.
# மாரி (திரைப்படம்)

## பாடல்கள்

இத்திரைப்படத்திற்கு அனிருத் இரவிச்சந்தர் இசையமைத்துள்ளார். 2015 சூன் 7ஆம் நாள் திரைப்படத்தின் இசைத்தொகுப்பைச் சோனி மியூசிக்கு இந்தியா வெளியிட்டது.
# மாரி (திரைப்படம்)

## இதனையும் பார்க்க

- பாலாஜி மோகன்
# வார்ப்புரு:சென்னை எழும்பூர் - தஞ்சாவூர் வழித்தடம்

<noinclude>
# வார்ப்புரு:சென்னை எழும்பூர் - தஞ்சாவூர் வழித்தடம்

## சான்றுகள்:

- கூகுள் நிலப்படங்கள்
- National Train Enquiry System
- 12633 சென்னை எழும்பூர்-கன்னியாகுமரி அதிவிரைவு வண்டி
- 56004 செங்கல்பட்டு-அரக்கோணம் பயணியர் வண்டி
- 56861 விழுப்புரம் புதுச்சேரி பயணியர் வண்டி
- 56873 விழுப்புரம் மயிலாடுதுறை பயணியர் வண்டி
- 56833 கடலூர் துறைமுகம் விருத்தாச்சலம் பயணியர் வண்டி
- 16779 திருப்பதி இராமேசுவரம்(மீனாட்சி) விரைவு வண்டி
- 17407 பாமணி விரைவு வண்டி  
</noinclude>
# சுற்றுத்தாள் (அஞ்சல்)

அஞ்சல் தொடர்பில் **சுற்றுத்தாள்** (wrapper) என்பது, ஒருவகை அஞ்சல் எழுதுபொருள் ஆகும். செய்தித்தாள்கள், சஞ்சிகைகள் போன்றவற்றை அஞ்சலில் அனுப்பும்போது சுற்றுவதற்கு இது பயன்படுகிறது. இது சுருட்டிய செய்தித்தாள்களைச் சுற்றுவதற்குப் போதுமான அளவு கொண்டதாகவும், அஞ்சலுக்கான முன்கட்டணம் செலுத்தப்பட்டதைக் குறிக்கும் தபால்தலை அச்சிட்டதாகவும் இருக்கும்.
# சுற்றுத்தாள் (அஞ்சல்)

## வரலாறு

1861ம் ஆண்டில் ஐக்கிய அமெரிக்கா முதன் முதலாக அஞ்சல் தேவைக்கான சுற்றுத்தாளை வெளியிட்டது. தொடர்ந்து நியூ சவுத் வேல்சு (1864), வட செருமன் கூட்டாட்சி (1868), விக்டோரியா (1869), ரோமானியா (1870), பெரிய பிரித்தானியா (1870) என்பனவும் சுற்றுத்தாள்களை வெளியிட்டன. மொத்தமாக 110 நாடுகள் சுற்றுத்தாள்களை வெளியிட்டுள்ளன.  
சார்லசு நைட் என்பவரே முதன் முதலாக அஞ்சல்தலையிட்ட சுற்றுத்தாளைப் பயன்படுத்துவது குறித்து முன்மொழிந்தவர் என்றும், சுற்றுத்தாளைக் கண்டுபிடித்தவர் என்றும் கருதப்படுகிறார். 1834ல் நிதித்துறை அமைச்சராக இருந்த அல்தோர்ப் பிரபுவுக்கு எழுதிய கடிதத்தில் சார்லசு இந்தத்திட்டத்தை முன்மொழிந்திருந்தார்.
# தாண்டலம்(III) அலுமினைடு

**தாண்டலம்(III) அலுமினைடு** *( Tantalum(III) aluminide)* என்பது TaAl3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். தாண்டலம் அலுமினேட்டும் தாண்டலம் அலுமினைடும் நிலைப்புத் தன்மை , வெப்ப எதிர்ப்புத் திறன் மற்றும் எதிரொளிக்கும் தன்மை ஆகிய பண்புகளைப் பெற்றுள்ளன. அகச்சிவப்புக் கதிர் ஆடிகளுக்கு பூச்சாக பூசுவதற்கு இவை முன்மொழியப்படுகின்றன.
# சிக்கவீர ராஜேந்திரன் (புதினம்)

**சிக்கவீர ராஜேந்திரன்** என்னும் நூல் ஹேமா ஆனந்ததீர்த்தன் என்பவரால் கன்னடத்தில் இருந்து தமிழுக்கு மொழிபெயர்க்கப்பட்ட வரலாற்றுப் புதினமாகும். இதன் மூல நூலான சிக்கவீர ராஜேந்திரா என்ற புதினம் அதை எழுதிய மாஸ்தி வெங்கடேச ஐயங்காருக்கு ஞானபீட விருதை பெற்றுத் தந்தது.
# சிக்கவீர ராஜேந்திரன் (புதினம்)

## நூலைப்பற்றி

சிக்கவீர ராஜேந்திரன் என்பது தற்போதைய கர்நாடகத்தின் குடகு பகுதியை ஆண்ட மன்னனின் பெயராகும். இவனது ஆட்சிக் காலத்தில்தான் குடகு ஆங்கிலேயரின் ஆதிக்கத்துக்கு வந்தது. வீர ராஜேந்திரன் கெட்ட சகவாசத்தில் சிக்கி மன்னனுக்கான நேர்மையை விட்டு விலகியதாலும், அரச குடும்பத்திற்குள் ஏற்பட்ட பூசல்களாலும் அவன் ஆங்கிலேயர்களிடம் ஆட்சியை பறிகொடுக்க நேர்ந்தது. அவனது ஆட்சியின் இறுதி ஆண்டில் நடந்த நிகழ்வுகளைக் கொண்டு இப்புதினம் புனையப்பட்டுள்ளது.  
- சிக்கவீர ராஜேந்திரன், இரண்டாம் பதிப்பு 1990, வெளியீடு, நேஷனல் புக் டிரஸ்ட் இந்தியா, புதுதில்லி
- சிக்கவீர ராஜேந்திரன், கூகுள் புக்ஸ்
# சிக்கவீர ராஜேந்திரன் (புதினம்)

## வெளியிணைப்புகள்

- சிக்கவீர ராஜேந்திரன் (நூல் அறிமுகம்)-விக்கி மூலம்
# ஹெச்எஸ்ஆர் லேஅவுட்

**ஹெச்எஸ்ஆர் லேஅவுட்** என்றறியப்படும் **ஓசூர் சர்ஜாப்பூர் சாலை லேஅவுட்**,தென்கிழக்கு பெங்களூருவில் அமைந்துள்ள குடியிருப்புப் பகுதியாகும். ஆகராகுளத்தருகில்ஓசூர்சாலைக்கும், சர்ஜாப்பூர்சாலைக்கும்நடுவில்இவ்விடம்அமைந்துள்ளது.பூங்காக்களுக்கும்தோட்டங்களுக்கும் பிரபலமான ஹெச்எஸ்ஆர்லேஅவுட் 1984-ம் ஆண்டு பெங்களூரு வளர்ச்சி ஆணையத்தால் உருவாக்கப்பட்டது.
# ஹெச்எஸ்ஆர் லேஅவுட்

## பகுதி

ஏழு பிரிவுகளாக பிரிக்கப்பட்டுள்ள இந்த ஹெச்எஸ்ஆர் லேஅவுட்டானது, குறுக்கு-நெடுக்கு சாலைகளைக் கொண்டுள்ளது. ஆகரா,பரங்கைப்பாளையா,வெங்கடாபுரா,மங்கம்மாபாளையா,ஹொசப்பாளையாஆகியவைஹெச்எஸ்ஆர்லேஅவுட்டின்பகுதிகளாகும்.இங்குபல சிறுபூங்காக்களும்தோட்டங்களும்உள்ளன. 2004ஆம்ஆண்டுதொடங்கப்பட்டஜெஎஸ்எஸ்பள்ளி,1974-ம் ஆண்டு தொடங்கப்பட்ட ஆக்ஸ்போர்டு கல்லூரி, நிவ்ட் NIFT(National Institute of Fashion Technology) ஆகியவை இங்கு அமைந்துள்ளன.
# ஹெச்எஸ்ஆர் லேஅவுட்

## அருகாண்மை

கோரமங்கலாவிலிருந்து 2 கி.மீ. தொலைவிலும், ஜெயநகரிலிருந்து 7 கி.மீ. தொலைவிலும் அமைந்துள்ளது.
# ஹெச்எஸ்ஆர் லேஅவுட்

## பிற

சற்றுத் தாழ்வான பகுதியாக இருப்பதால், மழைக்காலங்களில் சாலைகளில் அதிக நீர் காணப்படுகிறது.. எலக்ட்ரானிக்சிட்டிஅருகிலிருப்பதாலும்,மடிவாலாஅருகிலிருப்பதாலும் பெங்களூருவின்கூட்டநெரிசல்இங்கும்உண்டு.
# பிலிப் சைல்ட்சு கீனான்

** பிலிப் சைல்ட்சு கீனான்** *(Philip Childs Keenan)* (1908 மார்ச் 31, &ndash;2000 ஏப்பிரல் 20,) ஓர் அமெரிக்க வானியலாளர்.  
கீனான் ஓர் அமெரிக்க கதிர்நிரலியலாளர். இவர் வில்லியம் வில்சன் மார்கன், எஇத் கெல்மன் (1911–2007) ஆகியோருடன் இணைந்து 1939 முதல்1943 வரை ஆய்வு செய்து MKKஎன்ற விண்மீன் கதிர்நிரல் வகைபாட்டை உருவாக்கினார். இந்த இருபருமான (வெப்பநிலை, ஒளிர்திறன்) வகைபாட்டமைப்பு பிறகு1973இல் மார்கனாலும் கீனானாலும் திருத்தியமைக்கப்பட்டது. இன்றும் இந்த மார்கன்-கீனான் வகைபாட்டமைப்பு வழக்கில் உள்ளது.  
அவர்களது நீண்டகால ஆய்வில் கீனான் சூரியனைவிடக் குளிர்வான விண்மீன்களுக்குக் கவனம் செலுத்த, மார்கன் சூரியனைவிடச் சூடான வின்மீன்களின்பால் கவனம் செலுத்தினார். கீனான் நெடுங்காலத்துக்கு ஆய்வு செய்து 1999இல் 70 விண்மீன்களுக்கான தகவல்களை இறுதி ஆய்வுரையில் வெளியிட்டார்.
# பிலிப் சைல்ட்சு கீனான்

## தகைமைகள்

**இவரது பெயரிடப்பட்டவை**  
- சிறுகோள் 10030 பில்கீனான்
# இந்தியாவிலுள்ள தொடருந்து நிலையங்கள்

இது இந்தியாவிலுள்ள தொடருந்து நிலையங்களின் பட்டியல். தொடருந்து நிலையங்களும் அவற்றை உள்ளடக்கிய மண்டலங்களும் , அமைந்துள்ள மாநிலங்களும் கீழே தரப்பட்டுள்ளன. நிலையங்களின் அருகிலேயே அவற்றின் குறியீடுகளும் தரப்பட்டுள்ளன.  
இது முழுமையானது அல்ல. இந்தியாவில் எட்டாயிரத்துக்கும் அதிகமான தொடர்வண்டி நிலையங்கள் இருக்கின்றன.
# இந்தியாவிலுள்ள தொடருந்து நிலையங்கள்

## அ

| அகத்தியம்பள்ளி | தமிழ்நாடு | தென்னக இரயில்வே |
| --- | --- | --- |
| அகத்துமுறி | AMY(H) | கேரளம் |
| அகமதாபாத் சந்திப்பு | ADI |  |
| அகமதாபாத் எம்.ஜி | ADIJ |  |
| அகமதுகட் | AHH |  |
| அகமதுபூர் சந்திப்பு | AMP |  |
| அகமதுநகர் | ANG |  |
| அகர்த்தலா | AGTL |  |
| அகல்யாபூர் | AHLR |  |
| அகுவான்பூர் | AWP |  |
| அகோரி காஸ் | AGY |  |
| அங்கமாலி | கேரளம் | தென்னக இரயில்வே |
| அச்சரப்பாக்கம் | ACK | தமிழ்நாடு |
| அச்சல்கஞ்சு | ACH | உத்தரப் பிரதேசம் |
| அச்சல்பூர் | ELP | மகாராட்டிரம் |
| அச்சல்தா | ULD | உத்தரப் பிரதேசம் |
| அச்னேரா சந்திப்பு | AH | உத்தரப் பிரதேசம் |
| அட்காவ் | ABZ | மகாராட்டிரம் |
| அடாஸ் ரோடு | ADD |  |
| அடினா | ADF |  |
| அண்ணா நகர் | தமிழ்நாடு |  |
| அதார்தால் | ADTL |  |
| அத்திப்பட்டு | தமிழ்நாடு |  |
| அதிகாரி | ADQ |  |
| அபய்பூர் | AHA | பீகார் |
| அபோஹர் | ABS | பஞ்சாப் |
| அம்பத்தூர் | ABU | தமிழ்நாடு |
| அமரவிளை | கேரளம் | தென்னக இரயில்வே |
| அம்பலப்புழை | கேரளம் | தென்னக இரயில்வே |
| அம்பாசமுத்திரம் | ASD | தமிழ்நாடு |
| அம்பாத்துரை | தமிழ்நாடு | தென்னக இரயில்வே |
| அரக்கோணம் சந்திப்பு | AJJ | தமிழ்நாடு |
| அரசூர் | ARS | தமிழ்நாடு |
| அரியலூர் | ALU | தமிழ்நாடு |
| அருப்புக்கோட்டை | APK | தமிழ்நாடு |
| அரூர் | AROR (H) | கேரளம் |
| அன்னனூர் | ANNR | தமிழ்நாடு |
| அஃகரவுரா | ARW |  |
| அஜ்கைன் | AJ |  |
| அஜ்மேர் சந்திப்பு | AII |  |
| அஜ்னி |  |  |
| அஜை | AJH |  |
| அகரகா | AIA | } |
# இந்தியாவிலுள்ள தொடருந்து நிலையங்கள்

## ஆ

| ஆக்ரா கோட்டை | AF |  |
| --- | --- | --- |
| ஆக்ரா நகரம் | AGA |  |
| ஆக்ரா பாளையம் | AGC |  |
| ஆகாஸ் | AGAS |  |
| ஆகாசோடு | AGD |  |
| ஆகோமானி | AGMN |  |
| ஆகுர்டி | மகாராஷ்டிரா |  |
| ஆடவலி | ADVI |  |
| ஆடுதுறை | ADT | தமிழ்நாடு |
| ஆடேசர் | AAR | குசராத்து |
| ஆத்ரா சந்திப்பு | ADRA |  |
| ஆதர்ஷ் நகர் | ANDI | தில்லி |
| ஆதி சப்தகிராம் | ADST |  |
| ஆதித்யாபூர் | ADTP |  |
| ஆதிப்பூர் | AI |  |
| ஆதிலாபாத் | ADB | தெலுங்கானா |
| ஆதோனி | AD |  |
| ஆபாதா | ABB | மேற்கு வங்காளம் |
| ஆபு சாலை | ABR | இராச்சசுத்தான் |
| ஆம்பூர் | AB | தமிழ்நாடு |
| ஆரல்வாய்மொழி | AAY |  |
| ஆலப்புழா | ALLP | கேரளம் |
| ஆலவாய்/ஆலுவா | AWY | கேரளம் |
| ஆவடி | தமிழ்நாடு |  |
| ஆனந்ததாண்டவபுரம் | ANP | தமிழ்நாடு |
| ஆஹிரன் | AHN | மேற்கு வங்காளம் |
| அஹேர்வாடி | AHD | } |
# இந்தியாவிலுள்ள தொடருந்து நிலையங்கள்

## இ

| இடப்பள்ளி | IPL | கேரளம் | தென்னக இரயில்வே |
| --- | --- | --- | --- |
| இடவை | EVA | கேரளம் | தென்னக இரயில்வே |
| இரணியல் | தென்னக இரயில்வே |  |  |
| இரவிபுரம் | IRP(H) | கேரளம் | தென்னக இரயில்வே |
| இரிஞ்ஞாலக்குடா | IJK | கேரளம் | தென்னக இரயில்வே |
| இருகூர் | IGU | தமிழ்நாடு | தென்னக இரயில்வே |
| இந்தூர் சந்திப்பு | INDB | மத்தியப் பிரதேசம் |  |
| } |  |  |  |
# இந்தியாவிலுள்ள தொடருந்து நிலையங்கள்

## ஈ

| ஈரோடு சந்திப்பு | தமிழ்நாடு | } |
| --- | --- | --- |
# இந்தியாவிலுள்ள தொடருந்து நிலையங்கள்

## உ

| உதகமண்டலம் | தமிழ்நாடு | தென்னக இரயில்வே |
| --- | --- | --- |
| } |  |  |
# இந்தியாவிலுள்ள தொடருந்து நிலையங்கள்

## எ

| எர்ணாகுளம் டவுன் | ERN | கேரளம் |  |
| --- | --- | --- | --- |
| எர்ணாகுளம் சந்திப்பு | ERS | கேரளம் |  |
| எர்ணாகுளம் கூட்ஸ் | ERG | கேரளம் |  |
| எழுபுன்னை | EZP | கேரளம் | } |
# இந்தியாவிலுள்ள தொடருந்து நிலையங்கள்

## ஏ

| ஏ.ஐ.டி சந்திப்பு | AIT |  |  |
| --- | --- | --- | --- |
| ஏற்றுமானூர் | ETM | கேரளம் | தென்னக இரயில்வே |
| ஏஷ்பாகு | ASH | } |  |
# இந்தியாவிலுள்ள தொடருந்து நிலையங்கள்

## ஐ

| ஐத்தல் | ATMO | } |
| --- | --- | --- |
# இந்தியாவிலுள்ள தொடருந்து நிலையங்கள்

## ஒ

| ஒல்லூர் | OLR | கேரளம் | தென்னக இரயில்வே |
| --- | --- | --- | --- |
| } |  |  |  |
# இந்தியாவிலுள்ள தொடருந்து நிலையங்கள்

## ஓ

| ஓச்சிறை | OCR | கேரளம் | தென்னக இரயில்வே |
| --- | --- | --- | --- |
| } |  |  |  |
# இந்தியாவிலுள்ள தொடருந்து நிலையங்கள்

## க

| கட்கி | KK | மகாராஷ்டிரா |  |  |
| --- | --- | --- | --- | --- |
| கடக்காவூர் | KVU | கேரளம் | தென்னக இரயில்வே |  |
| கடலூர் | தமிழ்நாடு | தென்னக இரயில்வே |  |  |
| கடுத்துருத்தி | KDTY(H) | கேரளம் | தென்னக இரயில்வே |  |
| கண்ணூர் | CAN | கேரளம் | தென்னக இரயில்வே |  |
| கணியபுரம் | KXP | கேரளம் | தென்னக இரயில்வே |  |
| கப்பில் | KFI | கேரளம் | தென்னக இரயில்வே |  |
| கயா சந்திப்பு | GAYA |  |  |  |
| கரக்பூர் சந்திப்பு | KGP |  |  |  |
| கர்ஜத் | KJT | மகாராஷ்டிரா |  |  |
| கரூக்குற்றி | KUC | கேரளம் | தென்னக இரயில்வே |  |
| கருநாகப்பள்ளி | KPY | கேரளம் | தென்னக இரயில்வே |  |
| கருவற்றா | KVTA(H) | கேரளம் | தென்னக இரயில்வே |  |
| கரூர் | KRR | தமிழ்நாடு | தென்னக இரயில்வே |  |
| கள்ளக்குறிச்சி | தமிழ்நாடு | தென்னக இரயில்வே |  |  |
| களமசேரி | KLMR | கேரளம் | தென்னக இரயில்வே |  |
| களவூர் | KAVR(H) | கேரளம் | தென்னக இரயில்வே |  |
| கழக்கூட்டம் | KZK | கேரளம் | தென்னக ரயில்வே |  |
| கன்னியாகுமரி | CAPE | தமிழ்நாடு | தென்னக இரயில்வே |  |
| காசர்வாடி | மகாராஷ்டிரா |  |  |  |
| காஞ்சிரமிட்டம் | KPTM | கேரளம் | தென்னக ரயில்வே |  |
| காட்பாடி | KPD | தமிழ்நாடு | தென்னக இரயில்வே |  |
| காம்ஷேத் | KMST | மகாராஷ்டிரா |  |  |
| காயங்குளம் சந்திப்பு | KYJ | கேரளம் | தென்னக ரயில்வே |  |
| காரைக்கால் | KIK | தமிழ்நாடு | தென்னக இரயில்வே |  |
| காரைக்குடி | KKDI | தமிழ்நாடு | தென்னக இரயில்வே |  |
| கால்கா | KLK |  |  |  |
| கான்ஹே | மகாராஷ்டிரா |  |  |  |
| கிணத்துக்கடவு | தென்னக இரயில்வே |  |  |  |
| குண்டக்கல் | GTL |  |  |  |
| கும்பளம் | KUMM | கேரளம் | தென்னக ரயில்வே |  |
| குமாரநல்லூர் | KFQ(H) | கேரளம் | தென்னக ரயில்வே |  |
| குருவாயூர் | GUV | கேரளம் | தென்னக ரயில்வே |  |
| குவஹாட்டி(கவுகாத்தி) | GHY | அசாம் |  |  |
| குழித்துறை | KZT | தென்னக இரயில்வே |  |  |
| குழித்துறை மேற்கு | KZTW | தென்னக இரயில்வே |  |  |
| குன்னூர் | ONR | தமிழ்நாடு |  |  |
| கூடுவாஞ்சேரி | தமிழ்நாடு | தென்னக இரயில்வே |  |  |
| கொச்சி துறைமுக முனையம் | CHTS | கேரளம் |  |  |
| கொல்லம் சந்திப்பு | QLN | கேரளம் | தென்னக ரயில்வே |  |
| கொச்சுவேலி | KCVL | கேரளம் |  |  |
| கொடைக்கானல் ரோடு | KQN | தமிழ்நாடு | தென்னக இரயில்வே |  |
| கொரட்டியங்காடி | KRAN(H) | கேரளம் | தென்னக ரயில்வே |  |
| கோட்டயம் | KTYM | கேரளம் | தென்னக ரயில்வே |  |
| கோட்டா |  |  |  |  |
| கோந்தியா சந்திப்பு | G | மகாராஷ்டிரா |  |  |
| கோயம்புத்தூர் சந்திப்பு | CBE | தமிழ்நாடு | தென்னக இரயில்வே |  |
| கோரக்பூர் சந்திப்பு | GKP |  |  |  |
| கோராவாடி | மகாராஷ்டிரா |  |  |  |
| கோழிக்கோடு | CLT | கேரளம் | தென்னக இரயில்வே | } |